kardosdrur/scandi-wiki huggingface dataset:
Aigars Apinis

Aigars Apinis (9. juni 1973 i Aizkraukle i Lettiske SSR) er en lettisk atlet i F52-klassen, hvilket betyder, at han har begrænsede fingerbevægelser og ingen krops- eller benfunktioner. Han begyndte at praktisere i 1998, men allerede ved Sommer-Paralympiske Lege i 2000 vandt han to bronzemedaljer – én i diskoskast og én i kuglestød. Under Sommer-Paralympiske Lege i 2004 blev han olympisk mester i diskoskast og blev fjerde i kuglestød.

I efteråret 2010 skabte Apinis genlyd i samfundet ved at erklære, at han var klar til at sælge sin bronze medalje fra Sommer-PL i 2000 – Letlands første paralympiske medalje i nogensinde – i en auktion, for at tilføre Letlands Paralympiske Komité økonomiske midler, der kunne muliggøre en lettisk delegation ved handicap-VM i atletik i 2011. Ved handicap-VM i atletik i 2011, der afholdtes af den Internationale Paralympiske Komité i Christchurch i New Zealand, vandt Apinis den 24. januar 2011 en guldmedalje i kuglestød i F52/53-klassen, samtidig med at han satte ny verdensrekord for klassen. Den 27. januar 2011 vandt Apinis også en guldmedalje i diskoskast i F51/52/53-klassen.

Aigars Apinis er siden den 14. oktober 2008 Officer af Trestjerneordenen, en orden han fik overrakt af Letlands præsident Valdis Zatlers på Riga Slot den 11. november 2008.

Se også 
 Letland ved de Paralympiske Lege

Kildehenvisninger

Eksterne henvisninger 
 Officiel hjemmeside  
  

Personer fra Aizkraukle
Paralympiske mestre fra Letland
Officerer af Trestjerneordenen
Diskoskastere fra Letland
Kuglestødere fra Letland
Handicapsportsfolk fra Letland
Anna Boberg

Anna Katarina Boberg, født Scholander (født 3. december 1864 i Stockholm, død 27. januar 1935 smst) var en svensk malerinde, datter af Fredrik Wilhelm Scholander, gift 1888 med G.F. Boberg.

Anna Boberg har udført landskabsbilleder, især dekorative (Landskaber i Gobelinmanér i Spisesalen i Hotel Rydberg, Sthlm 1892 og i Sthlm’s ensk. Bank 1893), og virket som Tegner for forsk. Arter Kunsthaandværk (Keramik og vævede Ting).

Af hendes oliebilleder fremhæves Midsommar (udstillet 1897). Fra de senere år omtales Anna Bobergs virkningsfulde landskaber fra Lofoten, hvoraf Midnatssol købt til Luxembourg-galeriet. Sammen med sin mand, arkitekt Boberg, har hun udført kartonen til det mægtige vægtæppe: Begravelse i Leksand (i Nationalmuseet i Stockholm).

Eksterne henvisninger 
 

Malere fra Sverige
Landskabsmalere
Fredrik Wilhelm Scholander

Fredrik Wilhelm Scholander (23. juni 1816  — 9. maj 1881) var en svensk arkitekt, maler og digter, far til Sven Scholander og Anna Boberg. 

Som Elev ved Kunstakademiet tog han Præmie, 1841 var han i Paris paa Stipendium, fra Paris tog
han til Italien, hvor han gav efter for sin Lyst til Maleriet og uddannede sig til Akvarelmaler.
1843 sendte han dog et Projekt til en Museumsbygning hjem og dette blev af afgørende Bet.
for ham, det blev anset for et betydeligt Arbejde og 1846 hjemkaldtes han for at bringe
Sagen i Orden; han valgtes straks til Medlem af Akademiet og udnævntes Aaret efter til
Viceprofessor; dog viste Projektet for Museumsbygningen sig ikke at være praktisk, der maatte
udarbejdes et nyt af en fremmed Arkitekt. 1848 udnævntes S. til Prof. i Bygningskunst og
efterhaanden uddannede han en dygtig Stab af Arkitekter, ligesom han i de Bygninger, han gav
Tegning til, har præsteret noget af det bedste svenske arkitektur, f. Eks. Synagogen i Stockholm, den
tekniske højskole (gamle) i Drottninggatan o. m.fl. Hans Bygninger var imidlertid kostbare, derfor søgtes han ikke tit.

Scholanders egentlige felt var og blev imidlertid Maleriet og Poesien. Billeder og Tekst fødtes samtidig
i hans Bevidsthed, og saaledes digtede han »Luisella, en qvinnomodels öden« (1867), stærkt
paavirket af Byron, og sine »Noveller berättade på ottave rime« (1868); begge disse Arbejder
udgaves under Mærket Acharius og vakte megen Opmærksomhed. I de posthume »Sagor« (1881)
og »Pennteckningar« (1882) anslaas mere romantiske Strenge; men den interessanteste
Læsning frembyder dog hans Breve og for Fagmanden hans »Ornamentikens formlära«. Til
enkelte af sine Digte har han sat Musik som tilkendegiver, at han var alsidig og spirituel,
men ikke særlig dyb eller original. Den Indflydelse, han øvede, indskrænkede sig til hans
nærmeste Omgivelser og til den Kreds, han samlede i sit Hjem. Efter hans død udgavs
Samlade Skrifter, 3 bind, ved John Böttiger (1881—82).

Eksterne henvisninger 

Arkitekter fra Sverige
Malere fra Sverige
Digtere fra Sverige
Svenskere i 1800-tallet
Svensksprogede forfattere fra Sverige
Sven Scholander

Sven Scholander (21. april 1860 i Stockholm — 14. december 1936 i Djursholm) var en svensk billedhugger og Bellmansanger, søn af Fredrik Wilhelm Scholander.

Scholander studerede under faderens vejledning ornamentik, fortsatte disse studier i udlandet, og da han vendte tilbage til Stockholm, forenede han med denne sin kunstneriske virksomhed en handel med fotografiske artikler.

Men samtidig havde han i selskabskredse vakt ikke ringe opsigt ved sit foredrag af Bellmanske sange og små franske viser, og han fik nu også lyst til, uden at gøre fordring på at regnes til de professionelle kunstnere, at
påkalde offentlighedens interesse for denne sin specialitet. 

1893 sang han første gang offentlig i København, og efter den tid har han stadig under stor tilstrømning sunget sine viser rundt om i Skandinavien, Danmark og Tyskland.

Eksterne henvisninger 

 
 

Billedhuggere fra Sverige
Sangere fra Sverige
Personer fra Stockholm
Prinsesse Irene af Grækenland

Prinsesse Irene af Grækenland og Danmark (født 11. maj 1942) er et medlem af huset Slesvig-Holsten-Sønderborg-Glücksborg, søster til tidligere kong Konstantin 2. af Grækenland og tidligere dronning Sofia af Spanien. Prinsesse Irene er ugift og har siden 1981 boet i Spanien, hvor hun i marts 2018 opnåede spansk statsborgerskab, og dermed frasagde sig sit græske statsborgerskab.

Livshistorie

Prinsesse af Grækenland 
Prinsesse Irene blev født den  i Kapstaden i Sydafrika, hvor den græske kongefamilie var i eksil under 2.verdenskrig, som tredje og yngste datter af kong Paul af Grækenland og Frederike af Hannover. Hun har en ældre søster, dronning Sofia af Spanien, og en ældre bror, den tidligere konge Konstantin 2. af Grækenland.

Hun var elev af pianisten Gina Bachauer og for en tid selv aktiv professionel koncertpianist.

Irene blev aldrig gift. Efter hendes bror blev afsat fra tronen, boede hun i flere år i Indien med sin mor. Siden eks-dronning Frederikes død 1981 har hun boet i Madrid i La Zarzuela Paladset med sin søster, dronning Sofia.

Hendes niece, Cristina af Spanien har opkaldt deres datter Irene Urdangarin, født i 2005, efter Irene.

Søskende 
 Sofia af Spanien (* 1938) ∞ 1962 Kong Juan Carlos af Spanien
 Konstantin 2. af Grækenland (* 1940 - 2023) ∞ 1964 Anne-Marie til Danmark

Dekorationer 
Prinsesse Irene modtog Elefantordenen den 11. september 1964, en uge før brylluppet mellem kong Konstantin II af Grækenland og prinsesse Anne-Marie af Danmark.

Noter

Anetavle

Litteratur 
 

Prinsesser fra Grækenland
Prinsesser fra Danmark
Huset Glücksburg
Personer fra Cape Town
Classical Mushroom

Classical Mushroom er Infected Mushrooms andet album, fra 2000.

Trackliste 
 . "Bust A Move"
 . "None Of This Is Real"
 . "Sailing In The Sea Of Mushroom"
 . "The Shen"
 . "Disco Mushroom"
 . "Dracul"
 . "Nothing Comes Easy"
 . "Mush Mushi"
 . "The Missed Symphony"

Noter
 "Bust A Move" indeholder uddrag fra filmen Species II.
 "None Of This Real" indeholder uddrag fra filmen The Crow: City of Angels.
 "The Shen" og "Mush Mushi" indeholder uddrag filmen Merlin.
 "The Shen" indeholder også uddrag fra filmen Virus.
 "Disco Mushroom" indeholder uddrag fra filmene In Dreams og Excalibur.
 "Dracul" indeholder uddrag fra filmen Dracula.
 "The Missed Symphony" indeholder uddrag fra filmen Tomorrow Never Dies.

Eksterne henvisninger 
 

Album fra 2000
Infected Mushroom-album
Jydsk Håndbold Forbund

Jydsk Håndbold Forbund (JHF) er et idrætsforbund, der organiserer håndbold i Jylland og på omkringliggende øer. JHF er et af Dansk Håndbolds tre distriktsforbund, og forbundet har hovedsæde i Aarhus.

JHF administrerer fire af puljerne i 2. division (to af mændenes og to af kvindernes puljer) og otte af 3. divisionspuljerne (fire herre- og fire damepuljer) samt Jyllandsserien. De lavere rækker fra Serie 1 og ned administreres af forbundets otte regionale kredse. JHF organiserer endvidere de jyske holds syv første runder i DHF's Landspokalturnering.

Klubberne i forbundet er inddelt i otte geografiske kredse:

Eksterne henvisninger 
 JHF's hjemmeside 

Håndbold i Danmark
Håndboldforbund
B.P. Empire

B.P. Empire er Infected Mushrooms tredje album, fra 2001.

Trackliste 
. "Never Ever Land"
. "Unbalanced" (Baby Killer Rmx)
. "Spaniard"
. "B.P. Empire"
. "Funchamelon"
. "Tasty Mushroom
. "Noise Maker"
. "P.G.M." (Prehistroic Goa Mood)
. "Dancing With Kadafi"

Eksterne henvisninger 

Album fra 2001
Infected Mushroom-album
Mod lyset (monument)

Mod Lyset er et monument, der blev rejst på hjørnet af Blegdamsvej og Tagensvej i Amorparken ved Rigshospitalet i 1909 til minde om lægen Niels Finsen og hans epokegørende opdagelse af lysets helbredende virkning. Monumentet er udformet af Rudolph Tegner og hører til den kunstneriske strømning vitalismen.

Niels Finsen modtog Nobelprisen i 1903 for sin revolutionerende brug af kulbuelys i behandling af hudtuberkulose. Han døde året efter, 1904. Københavns Kommune besluttede at rejse et monument for ham, og billedhuggeren Rudolph Tegner vandt konkurrencen om at skabe det. En komité med Herman Trier som formand ledede forløbet.

Oprindelig skulle skulpturgruppen stå foran Finsens medicinske Lysinstitut i Rosenvænget, men pladsen viste sig at være for trang, og pladsen ved det kommende Rigshospital blev valgt som alternativ.

Rudolph Tegner har med figurgruppen Mod Lyset skildret menneskets higen efter lyset i en figurgruppe på en meget høj klippeblok af granit med en stående, opadstræbende mand omgivet af tre forvredne siddende kvinder, der som manden strækker sig op imod lyset. Gruppen er støbt i bronze af kgl. hof-bronzestøber Lauritz Rasmussen. På granitsoklens forside står med indhugget skrift: "TIL MINDE OM/NIELS R. FINSEN/1860-1904". Skulpturen er signeret af Tegner på draperiet forneden til højre: "Rudolph Tegner/1909".

Forarbejder 
 Skitse. (1904). Plastelina og gips. 60,4 x 37,4 x 38,5 cm
 Skitse. 1904. Gips. 67,1 x 35,5 x 34,5 cm
 Skitse. 1905. Gips. 275 x 160 x 156 cm
 Skitse. 1906. Gips. 81 x 45,9 x 49,5 cm
 Skitse. 1906. Bronze, støbt 1918. 79,3 x 44,8 x 47,5 cm
 Niels Finsen. 1907. Gips. 81,5 x 59 x 60,5 cm. Tænktes på et tidspunkt indarbejdet i granitsoklen
 Endelig udformning. 1909. Gips. 581 x 370 x 287 cm
Alle findes i Rudolph Tegners Museum og Statuepark.

Litteratur 
 L.C. Nielsen: "Mod Lyset!" (digt), Illustreret Tidende, 51. årg., nr. 48, 28. august 1910.
 Ellinor Wesche: Friluftskunsten i København, København 1932, s. 59.
 Monumenter Mindesmærker og Statuer i København Frederiksberg og Gjentofte, København 1944, s. 5.
 Hovedstadens monumenter mindetavler museer. En vejviser, København 1962, s. 9.
 Bent Zinglersen: Københavnska monumenter og mindesmærker, København 1974, s. 26, 52.
 Rudolph Tegner: Mod Lyset, København 1991, s. 121-24, 126-29.
 Teresa Nielsen: Katalog over skulpturer, Rudolph Tegners Museum 1995, s. 7, 8, 15, nr. 97-101, 108, 111.
 Anne Højer Petersen: Skulptur i København – 40 udvalgte værker, København 1996, nr. 30.
 Peter Bak Rasmussen og Jens Peter Munk: Skulpturer i København, København 1999, s. 118-19.
 Jens Peter Munk: Bronze & granit. Monumenter i Københavns Kommune, København 2005, s. 82-83.
 Inge Adriansen: Erindringssteder i Danmark. Monumenter, mindesmærker og mødesteder, København 2010, s. 251.

Kilder 
 Opslag i Københavns Kommunes monumentdatabase

Skulpturer i Danmark
Etableret i 1909
Monumenter i København
Østerbro
Mežakirkegården (Riga)

Mežakirkegården (; Rigas skovkirkegård) er en kirkegård i den nordvestlige udkant af Riga, hovedstaden i Letland, beliggende mellem bydelene Mežaparks og Čiekurkalns. Formelt er kirkegården inddelt i 1. Mežakirkegård, med indgang fra Aizsaules iela 2, og 2. Mežakirkegård, med indgang fra Gaujas iela 12. Det samlede areal udgør 85 hektar.

Mežakirkegården oprettedes efter en beslutning truffet af de kommunale myndigheder i 1913, indvielsesceremonien fandt sted den 19. juni samme år. Den var tænkt som byens største kirkegård og afløser for Storkirkegården, der etableredes i 1773, og som havde udtømt sit potentiale.

Den fremtrædende landskabsarkitekt Georg Kuphaldt er ophavsmand til det oprindelige anlægsprojekt, som skulle fremstå som en park med en central via funeralis, med mange små og laterale stier langs grave med lave hegn og små monumenter. 1. verdenskrig kom i vejen for udførelsen af det oprindelige projekt. I stedet skulle mange døde soldater fra krigen begraves, og det blev de på den nærliggende og i hast nyopførte Broderkirkegård.

Forud for opførelsen af et kapel, efter tegninger af arkitekten Eižens Laube i 1935, blev alle ceremonier foretaget i et dertil indrettet lokale i administrationsbygningen, som var opført i 1913 efter tegninger af arkitekten Wilhelm von Neumann.

Mežakirkegården har mange værker af skulpturelle mindesmærker og gravstene skabt af kendte billedhuggere. Her ligger mange kendte lettiske politikere, militærfolk og offentlige personer begravet.

Bygninger, konstruktioner og anlæg i Riga
Etableret i 1913
Kirkegårde i Letland
Stemmeskrue

En stemmeskrue er et værktøj, der findes på de fleste typer strengeinstrumenter. De findes bl.a. på guitarer, diverse basinstrumenter (som el-bas og kontrabas), på violiner og pianoer / klaverer. 

En stemmeskrues egenskab er, at den kan bestemme en strengs stramhed, der både holder den enkelte streng på plads og giver den tone den har. Jo strammere streng, jo højere tone
.
Stemmeskruernes placering varierer. På en Gibsonguitar er der således tre stemmeskruer på hver side af hovedet, mens på en  Fenderguitar alle stemmeskruer er placeret på samme side..

Billeder 

Strengeinstrumenter
Misthusum

Misthusum er navnet på resterne af en bebyggelse, der ligger i marsken vest for Skærbæk. Stedet består af et antal kunstigt skabte forhøjninger såkaldte værfter. Ovenpå værfterne har der ligget gårde. Bebyggelsen stammer tilbage til midten af 1100-tallet og opgives først i midten af 1800-tallet, hvor bønderne flyttede ind til Skærbæk. I dag ligger Misthusum forholdsvist trygt bag det fremskudte moderne dige. Men oprindeligt var der kun et lavt sommerdige, som kunne beskytte gårdene og dyrene mod dagligt højvande. På det ene værft ligger et lille markmandshus, som i dag tilhører Museum Sønderjylland. Huset blev om sommeren brugt til husly for markmændene. Markmændene kiggede efter dyrene der var sendt på græsning i den frugtbare marsk.

Eksterne kilder og henvisninger
Misthusum på kulturarv.dk 

Vadehavet
Tidligere eller nedlagte enheder
Anke Engelke

Anke Engelke (født 21. december 1965 i Montreal, Quebec, Canada), er en tysk komiker, tv-vært og skuespiller. Hun var vært ved Eurovision Song Contest 2011.

Eksterne henvisninger 

 

Tv-værter
Skuespillere fra Tyskland
Komikere fra Tyskland
Stemmeskuespillere
Personer fra Montreal
Værter ved Eurovision Song Contest
Goliat

Goliat ( Golyat) er en figur fra Det gamle testamente i Bibelen.

Goliat er en filistæisk kæmpe med sværd og rustning, som bliver slået ihjel med en enkelt sten fra en slynge sendt afsted af hyrdedrengen David, som senere bliver konge af Israel.

Tvekampen mellem dem er blevet til det generelle udtryk David mod Goliat om en kamp mellem den lille og den store, som den lille vinder. Tvekampen er beskrevet i Første Samuelsbog. Goliat ( Jalut) er også kort nævnt i Koranen (sura 2,248-251).

Referencer 

Mytologiske personer
Oldtidens Israel
Personer i Det Gamle Testamente
David Arnold

David Arnold (født 23. januar 1962) er en britisk komponist af filmmusik. Han er bedst kendt for musikken til fem James Bond-film, Stargate fra 1994 og Independence Day fra 1996.

Eksterne henvisninger 
 

Komponister fra Storbritannien
Georges Delerue

Georges Delerue (12. marts 1925 – 20. marts 1992) var en fransk komponist af filmmusik. Han komponerede over 350 stykker musik til film og tv-serier . Han vandt adskillige priser, blandt andet Rom Prisen (1949), og adskillige Emmy Awards. Den franske avis Le Figaro kaldte ham i 1981 Biografens Mozart.

Filmografi 
Et udvalg af film Georges Delerue, har skrevet musik til:
 Silkwood
 Den sidste metro
 Jules og Jim
 Jeg elskede dig i går
 Den sorte hingst vender tilbage
 Den amerikanske nat
 Kvinden overfor

Kilder

Eksterne henvisninger 
 
 

Filmkomponister fra Frankrig
Personer med enkeltværker i Kulturkanonen
Den sorte hingst (film)

Den Sorte Hingst (originaltitel: "The Black Stallion") er en amerikansk film fra 1979. Den blev instrueret af Carroll Ballard og produceret af Francis Ford Coppola. Filmen er baseret på en ungdomsroman af den amerikanske forfatter Walter Farley fra 1955.

I 2002 blev filmen udvalgt til bevarelse i det amerikanske National Film Registry af Library of Congress som værende "kulturelt, historisk eller æstetisk betydelig".

Referencer

Eksterne Henvisninger 
 

Amerikanske film fra 1979
Børnefilm fra USA
Shirley Walker

Shirley Walker (10. april 1945 – 30. november 2006), var en amerikansk filmkomponist.

Eksterne henvisninger 
 

Filmkomponister fra USA
Den sorte hingst vender tilbage

Den sorte hingst vender tilbage er en amerikansk film fra 1983 og er fortsættelsen til Den sorte hingst.

Eksterne Henvisninger 

Amerikanske film fra 1983
Eventyrfilm fra USA
Judith Rakers

Judith Rakers (født 6. januar 1976 i Paderborn, Nordrhein-Westfalen, Vesttyskland), er en tysk journalist og tv-vært. Hun var vært ved Eurovision Song Contest 2011.

Eksterne henvisninger 

 
 Judithrakers.com Officiel hjemmeside

Tv-værter
Journalister fra Tyskland
Personer fra Paderborn
Værter ved Eurovision Song Contest
Badetøfler

En badetøffel, Klipklapper, badesandal eller engelsk (bath) slippers er en letpåtagelig sko,  kan fås med en justerbar overdel med velcro eller uden.

Badetøflen bruges som alternativt som hjemmesko eller andre steder som f.eks svømmehallen, skolen og arbejde, stranden eller til sport mm. Badetøflen bruges også som almindeligt fodtøj både med og uden sokker på. Mange bruger tøflen i stedet for den fastsiddende sandal, da tøflen let kan tages af og på og er behageligere for nogen. 

Af firmaer som laver tøfler kan nævnes: H2O, Hummel, Adidas, Nike. Badetøfler kan købes i sportsbutikker, supermarkeder, og mange andre skobutikker.

Lande som producere klipper, er Kina, Malaysia, og Italien, sidst nævnte land producerer H2O sandaler, på selvsamme fabrik som for 40 år siden. 

Sko
Sandaler
Engbjerg (Engbjerg Sogn)

Engbjerg er et højdedrag og et ejerlav i Engbjerg Sogn, Lemvig Kommune i Nordvestjylland.

Engbjerg var i landsbyfællesskabets tid et af Danmarks mest udprægede enkeltgårdsområder. Engbjerg bestod i 1682 af blot 3 gårde med et samlet dyrket areal på 71,1 tønder land skyldsat til 15,35 tønder hartkorn. Driftsformen var indmark-udmarksbrug. Indmarken blev brugt i en uregemæssig rotation med sædskifte byg-byg-havre-havre efterfulgt af 4-5 års hvile. Udmarksjorden blev brugt til havre uden anden gødning end den, græssende dyr efterlod sig. Efter 2-3 års havre lå jorden til græsning i 7-10 år.

Noter

Litteratur 
 Karl-Erik Frandsen: "1536-ca. 1720" (i: Claus Bjørn (red.): Det danske Landbrugs historie II: 1536-1810; Odense 1988; 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 

Lokaliteter i Lemvig Kommune
Bjørn Ignatius Øckenholt

Bjørn Ignatius Øckenholt (født i 1965) er en dansk billedkunstner.

Uddannelse 
Han er uddannet fra Det Kongelige Danske Kunstakademi i København, hvor han startede i 1986 og uddannet i 1993. Han har desuden studeret på Kunsthøjskolen i Holbæk.

Karriere 
Han startede kunstskolen ignatius.dk i marts 2002. Skolen var oprindeligt placeret på Frederiksberg, men har siden flyttet til Vesterbro.

Han har desuden undervist Kunsthøjskolen i Holbæk.

Bibliografi 
Han udgav i 2002 bogen Bagsidetekster, "der er en samling af bagsider til bøger, som ikke eksisterer". Bogen var anmelderrost.

Referencer

Eksterne henvisninger 
 www.stregeriluften.dk .

Kunstnere fra Danmark
Edgar Castonier

Edgar Oscar Nonus Castonier (født 11. november 1866 i Varde, død 13. oktober 1934) var en dansk officer, bror til Hakon Castonier.

Han var søn af major og toldinspektør Daniel Castonier (død 1872) og hustru født Hollensted (død 1912), blev sekondløjtnant 1886 og premierløjtnant samme år, kaptajn 1901, var adjutant hos kong Christian IX og kong Frederik VIII 1904-09, blev oberstløjtnant 1909 og oberst 1913. 1913-17 var han chef for Generalstabens taktiske afdeling, var 1916-18 militærattaché ved gesandtskabet i Berlin, blev generalmajor 1918 og var chef for Generalstaben 1918-19, blev chef for 2. division 1919, men måtte tage afsked 1921 på grund af svigtende helbred.

Castonier var i sit otium medlem af bestyrelsen for og sekretær for Det Kongelige Danske Geografiske Selskab fra 1924 til 1931 samt redaktør for Geografisk Tidsskrift.

Han var tillige kammerjunker, Kommandør af 2. grad af Dannebrog, Dannebrogsmand og bar en lang række andre ordener.

Han blev gift 6. november 1893 med Adelaide Wildenradt (5. september 1868 i København – 1925), datter af kaptajn, kammerjunker Wildenradt (død 1884) og hustru født Rodenburg (1885).

Kilder 
 Kraks Blaa Bog 1929
 Nekrolog i Geografisk Tidsskrift

Eksterne henvisninger 

Generalmajorer fra Danmark
Personer fra Varde
Kommandører af Dannebrog
Personer i Kraks Blå Bog (afdøde)
Geografer fra Danmark
Redaktører fra Danmark
Edgar
Danskere i 1800-tallet
Danskere i 1900-tallet
Riddere af 1. klasse af Sankt Olavs Orden
Modtagere af Nordstjerneordenen
Hakon Castonier

Hakon Hjalmar Alvild Decimus Castonier (9. februar 1868 – 29. marts 1946) var en dansk officer, bror til Edgar Castonier.

Han var søn af major og toldinspektør Daniel Castonier (død 1872) og hustru født Hollensted (død 1912), blev sekondløjtnant 1888 og premierløjtnant samme år, kaptajn 1905, var adjutant hos kong Frederik VIII og kong Christian X 1910-13, var chef for Akademisk Skyttekorps 1908-11 og blev oberstløjtnant 1913. 1928 tog han afsked.

Han var medlem af direktionen for Trøstens Bolig, Ridder af Dannebrog, Dannebrogsmand, bar flere udenlandske ordener mm.

Kilder 
 Kraks Blaa Bog 1929

Officerer fra Danmark
Riddere af Dannebrog
Personer i Kraks Blå Bog (afdøde)
Hakon
Danskere i 1800-tallet
Danskere i 1900-tallet
Riddere af 1. klasse af Sankt Olavs Orden
Modtagere af Nordstjerneordenen
Centralhotellet (København)

Centralhotellet eller Central Hotel var et hotel på Rådhuspladsen 16/Vesterbrogade 2A i København. I hotellet lå i stueetagen Café Paraplyen, som bygningen også blev kendt som.

Hotellet blev opført i fire etager på hjørnegrunden ved de daværende Halmtorv 1873-74 efter tegninger af Vilhelm Klein, der også tegnede nabohuset nr. 14 og senere Tegne- og Kunstindustriskolen for Kvinder i nr. 10. Hjørnet var skråt afskåret, og bygningens facade var rigt dekoreret med stuk i cement.

I 1901 blev forløberen for søjlen med Lurblæserne sat op foran hotellets indgang. Det var en træsøjle med en statue af en enkelt lurblæser udført af Anders Bundgaard. Søjlen var tegnet af Martin Nyrop, som forestillede sig to søjler flankere indkørslen til Rådhuspladsen fra Vesterbrogade. Ideen kom fra Lorenz Frølich ca. 1890, men først i 1911 blev Lurblæserne opstillet andetsteds på pladsen og udført af andre kunstnere.

I 1904 skete der et mord på hotellet, idet journalisten Gustav Esmann den 4. september blev myrdet af sin elskerinde Karen Elisabeth Hammerich, som skød ham med en revolver og derefter sig selv. Hun døde dagen efter.

Centralhotellet blev revet ned i 1934 og afløst af Richshuset.

Eksterne henvisninger 

Forsvundne bygninger, konstruktioner og anlæg i København
Hoteller i København
Etableret i 1874
Ophørt i 1934
Vilhelm Klein
Vesterbro